paragraph_text: Sveučilišna organizacija HSS-a (SOHSS), 'University Organization of the Croatian Peasant Party' je studentska organizacija Hrvatske seljačke stranke. Ona okuplja studente i akademske građane, koji su mlađi od 30 godina. Članovima Sveučilišne organizacije mogu, ali ne moraju postati svi članovi HSS-a koji su redovni ili izvanredni studenti, a iznimno i po odobrenju odbora nadležne organizacije i studenti koji nisu članovi HSS-a, ali nijedne druge stranke. Sveučilišna organizacija svoje oblike djelovanja može osnovati jedino u gradovima u kojima postoji sveučilište, visoka ili viša škole, veleučilište, odnosno druga visokoškolska ustanova.